open-index/open-wikipedia-markdown huggingface dataset:
Guldbaggen for beste foto

**Guldbaggen for beste foto** er en svensk filmpris. Den er en del av Guldbaggen og har blitt utdelt siden 1989. De tre første årene hadde man ingen øvrige nominerte, kun en vinner. 

Før kategorien for beste foto fantes ble tre filmfotografer tildelt Guldbaggejuryens spesialpris, som ble utdelt mellom 1965 og 1987; Sven Nykvist for 1973, Rune Ericson for 1984, og Jörgen Persson for 1986.

## Vinnere og nominerte
Vinnerne står først i tabellen i fet skrift og med blå bakgrunnsfarve, deretter følger de øvrige nominerte for samme år. Året viser til året da filmene hadde premiere i Sverige, og prisene ble tildelt det påfølgende år.

### 1980-årene

### 1990-årene

### 2000-årene

### 2010-årene

### 2020-årene

## Referanser

 
 
 


## Eksterne lenker
*
Möngke Khan

**Möngke Khan** (mongolsk: ᠮᠥᠩᠬᠡ; født 1209, død 1259 ved Diaoyu Shan i dagens Chongqing i Kina) var mongolenes storkhan fra 1251 til 1259. 

## Liv og virke
### Bakgrunn
Möngke var sønn av Tolui, sønnesønn av Djenghis Khan, bror til Khubilai Khan, og av dronning Sorghagthani Beki som var assyriansk kristen. Han var en av prinsene som tok del i mongolenes store felttog i Europa (1236–41). Da slo han ned kumanene (kiptsjakene, polovetserne) ved Volga ved å ta til fange deres khan, Bachman.

### Storkhan
Möngke ble i 1251 overraskende og under kuppartede former valgt til storkhan (*kaghan*) under en kurultai som ble sammenkalt av hans nevøer Batu og Berke etter den forrige storkhan Güyüks død. Et motkupp av tilhengerne av en annen gren av Djengis Khans slekt, som utgikk fra Möngkes onkel Ögedei, mislyktes. Ögedeis enke ble så sydd inn i en skinnsekk og druknet i en elv for å statuere et eksempel.

Möngke fortsatte Djengis khans politiske ekspansjonsprogram ved selv å lede krigstog mot Kina og Indokina og sende en annen hær under sin bror Hülegü mot kalifatet. 

Möngke fikk dysenteri under sitt kinesiske felttog og døde i 1259. Han ble etterfulgt som storthan av sin bror Khubilai khan.

## Referanser


## Litteratur
* J. A. Boyle: *Genghis Khan: The History of the World Conqueror*, Manchester 1997 (oversettelse av Ata-Malik Juvaynis tekst)
* J. A. Boyle: *The successors of Genghis Khan.* New York/London 1971 (Rashid ed Dins tekst)
* F. Schmieder: *Kunde von den Mongolen*, Sigmaringen 1997 (Johannes de Plano Carpinis tekst)
* Manfred Taube (utg.): *Geheime Geschichte der Mongolen*, Leipzig, Weimar 1989
* Rene Grousset: *Die Steppenvölker*, Essen 1975
George Sampson

**George William Sampson** (født 29. juni 1993 i Warrington, Cheshire) er en britisk streetdancer. Da Sampson var tretten år, deltok han i konkurransen Britain's Got Talent, men kom ikke videre til semifinalen. Han prøvde igjen neste år, «større og bedre», mente han, og gikk videre til semifinalen. Derifra vant han hele konkurransen, 100&nbsp;000 britiske pund og å danse på *Royal Variety Performance*, foran prins Charles.

## Referanser


## Eksterne lenker
* 
*
Hülegü

**Hülegü** (født 1217, død 8. februar 1265) var khan over Ilkhanatet. Han var sønn av Tolui, som var sønn av Djenghis Khan, og av dronning Sorghagthani Beki som var assyriansk kristen. Hülegü var broren til Kublai-khan og Möngke Khan. Han regjerte 1253-65 over et område som omtrent tilsvarer dagens Iran og Irak.

Han ble 1255 beordret av sin bror storkhanen Möngke til å knuse det abbasidiske kalifatet og alle andre islamske statsdannelser som da fantes. Hülegü beseiret assassinerne i 1256 og beleiret Bagdad i 1258. Da byen ble erobret ble ifølge samtidige kilder de kristne skånet for de massakrer som rammet storparten av den øvrige befolkning. Denne særbehandlingen skal ha skyldtes at Hülegus egen mor var kristen.

Det hevdes at Bagdad mistet 800&nbsp;000 av sine innbyggere under massakrene. Kalifen selv skal ha blitt tatt til fange og lagt i en skinnsekk, hvoretter sekken ble slått med klubber til intet ben på hans kropp var helt. Ifølge Marco Polo lot man deretter kalifen sulte ihjel.

Etter Bagdads erobring fortsatte felttoget mot Syria og Egypt der Hülegüs hær så ble beseiret i 1260 av mamelukkene i slaget ved Ain Jalut. Etter dette nederlaget dro Hülegü tilbake til sitt kjerneområde i østre Iran og var under resten av sitt liv opptatt med de indre stridigheter innen mongolveldet der hans slektning Berke, khan over Kipchak-khanatet var hovedmotstanderen.

## Referanser


## Litteratur
* Michael Prawdin: *Mongol Empire. Its Rise and Legacy.* Transaction, New Brunswick NJ 2006, ISBN 1-4128-0519-8, S. 288–379.
* Dilek Zaptcioglu: *Die Geschichte des Islam.* Campus-Verlag, Frankfurt am Main u. a. 2002, ISBN 3-593-37095-6, S. 142–143.
*
Kristine Oppegaard

**Kristine Oppegaard** (født 8. oktober 1884, død 22. mai 1954) var en norsk forretningskvinne og politiker. Hun startet engrosforretningen Kristine Oppegaard AS i 1910. Hun satt også i bystyret og formannskapet i Bodø.  

## Referanser
USA under Sommer-OL 1900

**USA under Sommer-OL 1900**. USA ble neste beste nasjon bak arrangørlandet Frankrike under de andre olympiske leker 1900 i Paris med nitten gull-, fjorten sølv- og fjorten bronsemedaljer. 

## Medaljer

Det ble ikke delt ut gull, sølv og bronsemedaljer under Sommer-OL 1900 i Paris. Det var først under Sommer-OL 1904 det ble utdelt medaljer til de tre beste, men IOC har med tilbakevirkende kraft besluttet at medaljefordelingen også gjelder for de olympiske leker 1896 i Athen og 1900 i Paris

## Medaljevinnerne

* Amerikanerne Foxhall Parker Keene og Frank MacKey ble olympiske mestere i polo, men laget som vant hadde spillere både fra USA og Storbritannia og de er ikke med i medaljestatistikken for USA, men som blandede lag (mixed team ZZX). Samme gjelder også for Walter McCreery som fikk sølv i polo og Basil Spalding de Garmendia og Marion Jones som vant bronse i tennis
Sudamericano Femenino 1995

**[[Sudamericano Femenino]]** 1995 er en fotballturnering i regi av CONMEBOL som ble arrangert i Uberlândia, Brasil mellom 2. og 22. januar 1995. Det var den andre gjennomføringen av det søramerikanske mesterskapet i fotball for kvinner. Vinneren kvalifiserte seg til VM. 

## Gruppespill
Alle spilte i samme gruppe, og møtte hverandre en gang. Vinner og nummer to spilte deretter en ren finale.
 

### Gruppe A

## Finale

 
 

## Eksterne lenker
Resultater og tabeller ved RSSSF.com
Bernhard Fredrik Hanson

**Bernhard Friderik Hanson** (født 17. november 1820 i Brevik, død 27. januar 1883 i Stavanger) var tegnelærer på Stavanger katedralskole. 

## Liv og virke
### Bakgrunn
Bernhard Fredrik Hanson foreldre var Andreas Christian Hansen og Juliane Marie Hilman. Han studerte ved Kunstakademiet i København.

### Karriere
Han kom til Stavanger i 1844, der han ga privat tegneundervisning. Han malte også landskapsmaleriet på rullegardiner, som var mote på den tiden. 

I 1846 var han med å opprette en privat tegneskole i Stavanger. I 1848 ble han ansatt som tegne- og skrivelærer ved Stavanger offentlige skole. I 1853 ble han lærer ved Stavanger offentlige tegneskole. Blant hans elever var Kitty Kielland og Frida Hansen.

Han er kjent for mange tegninger av Stavanger og omegn, som i dag har stor kildeverdi. Det er tegninger blant annet av Stavanger sett fra Bellevue, Stavanger domkirke og Utstein kloster.

På Tjensvoll står huset «Hansons minne», hvor han bodde. Han kjøpte det i 1860, og forvandlet området på 30 mål til et blomstrende eventyrrike, under sine kunstnerhender. 

Han anla dammer hvor han drev med fiskeoppdrett. Han hadde fire dammer som var forbundet med hverandre med rør. Arbeidet skaffet ham flere medaljer og utmerkelser, blant annet på en utstilling i Paris. Han fikk stipend av Selskapet for Norges Vel og var i Frankrike og studerte østersdyrking. Men forsøkene i Hafrsfjord mislyktes.

Han hadde også eksotiske dyr som elveskilpadder fra Mississippi, en apekatt og en nesebjørn som gikk i hagen. Han hadde også en flott hage med mange forskjellige arter av piletrær. 

Hagen og anlegget hans var mål for mange søndagsturer fra Stavanger. Hagen og dammene er nå i stor grad ødelagt av veibyggingen, ombygginger og anleggsarbeid rundt Tjensvollkrysset. Vitenskapsmenn, kunstnere og diktere var hyppig på besøk. I gjesteprotokollen for 1891 finner vi også navnetrekkene til keiser Wilhelm II og Knut Hamsun.

Han var med og stiftet Stavanger Museum, og testamenterte også det som nå er Hansons minne til museet. Han hadde en samling med arkeologiske gjenstander, som han testamenterte til museet.

Han har fått en gate i Stavanger oppkalt etter seg. *Bernhard Hansons gate* ligger på Våland.

## Referanser


## Kilder
* Benna: Hansons Minde, Stavanger Aftenblad, 20. april 1967.
* Lilliann Myrvold: Hansons Minde, Stavanger Aftenblad, november 1971.
* Håkon Reiersen: Bernhard Hansons samling av oldsaker, Frá haug ok heiðni, nummer 2, 2017, side 8-11.
* Arthur J. Tønnesen: Bernhard Hanson, Stavanger Aftenblad, november, 1971.
Dominik Landertinger

**Dominik Landertinger** (født 1988) er en østerriksk tidligere skiskytter. Han ble født i Braunau am Inn, men han bor i vintersportsstedet Hochfilzen og går for klubben *HSV Hochfilzen*.

Landertinger debuterte som skiskytter i 1998, og gjorde seg først bemerket i junior-VM. I 2006 tok han bronse på normaldistansen og han var med på å ta sølv på stafetten. Året etter tok han sølv på sprinten og han var med på det østerrikske laget som tok gull på stafetten. Han debuterte i verdenscupen i sesongen 2007/08 med en 18.-plass på normaldistansen i Pokljuka. Landertinger gikk også for det østerrikske laget på stafetten tre dager senere, og de tok tredjeplass. Han hadde kun en treffprosent på 72&nbsp;% i sin første sesong i verdenscupen, men skytingen har bedret seg noe. Han ble nummer 61 i verdenscupen sammenlagt i debutsesongen.

Landertinger har tretten pallplasseringer i verdenscupen (per 2015). Den første var en andreplass, bak Ole Einar Bjørndalen, på sprinten i Ruhpolding i seseongen 2008/09. Han fulgte opp med tredjeplass på jaktstarten etterpå, og han tok sin tredje pallplassering, en andreplass, etter å ha tapt et spennende spennende spurtoppgjør mot Christoph Stephan på fellesstarten i Antholz. Landertinger var også med på å vinne stafetten i Oberhof i samme sesong.

Hans internasjonale mesterskapsdebut (i verdensmesterskap eller OL) var i VM i skiskyting 2009, der han ble verdensmester på 15&nbsp;km fellesstart, tok sølv på stafetten og gikk inn til sjetteplass på 20&nbsp;km normaldistanse.

Han tok bronse på normaldistanse under Vinter-OL 2018 i Pyeongchang.

## Verdenscupseire

## Referanser


## Eksterne lenker
* 
*
Pionerorganisasjon Vladimir Iljitsj Lenin

**Pionerorganisasjon Vladimir Iljitsj Lenin** (russisk: *Всесою́зная пионе́рская организа́ция и́мени В.И.Ле́нина*; Vsesojuznaja pionerskaja organizatsija imeni V.L. Lenina), ofte bare kalt **ungpionerene**, **Lenin-pionérene** eller **pionérbevegelsen**, var en masseorganisasjon for barn og ungdom i det kommunistiske Sovjetunionen. Organisasjonen var underlagt Komsomol («Ungdommens kommunistunion») og omfattet barn fra ti til femten år. Den ble opprettet i 1922 og opphørte i 1990. Hensikten var blant annet å lære barna om marxist-leninismen.

## Navn
Pionérorganisasjonen Lenin var oppkalt etter kommunisten Vladimir Iljitsj Lenin, som var leder av Sovjetunionen fra den russiske revolusjonen i 1917 til han døde i 1924. Ordet *[[pioner]]* brukes i flere sammenhenger om foregangspersoner og banebrytere. Det betyr opprinnelig «fotsoldat som rydder vei og bygger skanser» eller «nybygger».

## Se også
* Komsomol, «Ungdommens kommunistunion» i Sovjetunionen, for ungdommer fra 14 til 28 år
* Pionerorganisasjon Ernst Thälmann, en tilsvarende massebevegelse for barn i Øst-Tyskland (DDR)

## Eksterne lenker
*
Frithjof Foss

**Frithjof Foss** (1830&ndash;1899) var overrettssakfører i Arendal og redaktør for *[[Arendals Avis]]*.

## Sakprosa
Han skrev verket *Arendal Byes Historie udarbeidet ved Bidrag af offentlige Midler efter opbevarede Protokoller, Aktstykker og Optegnelser*, som kom ut i 21 hefter i perioden 1889 til 1893, trykket i Arendals Bogtrykkeri.

## Skjønnlitteratur som Israel Dehn
Foss var også en populær forfatter av skjønnlitteratur, men blir i litteraturhistoriene av Henrik Jæger og Francis Bull karakterisert som triviallitteratur. I stedet for å problematisere samfunnsordningen og institusjonen ekteskap, som Camilla Collett i *[[Amtmandens Døtre]]* og Henrik Ibsen i *[[Kjærlighedens Komedie]]*, behandler Foss i sine ekteskapsromaner forutsetningene som gitte. Det er opp til enkeltmennesket å tilpasse seg den guddommelige samfunnsordning.

## Bibliografi

* * Arendals Byes Historie : udarbeidet med Bidrag af offentlige Midler efter opbevarede Protokoller, Aktstykker og Optegnelser* 1893
* *Arendal Byes Historie* Ny utgave 1998 ISBN 82-91627-03-7 redigert av Øyvind Rosenvinge
* *Vort Land' ' 1881 - Israel Dehn
* *Jeg vil ud* 1897 – Israel Dehn 
* *Historiske noveller 1: Svogrene* 1891
* *Småfortællinger* 1887 – Israel Dehn 
* *Tidens lösen'' 1884

## Referanser
Resultater 1. dag sprint-VM på skøyter 2009

**Sprint-VM på skøyter 2009**, det 38. offisielle sprint-VM på skøyter, ble avholdt i overbygde Krylatskoje i Moskva. 17. januar 2009 var mesterskapets **1. dag**.

## 500 meter kvinner

### Par for par

De ti beste på distansen og deltakere som har prestert på høyt nivå de siste tre sesongene er tatt med.

### Resultat

## 500 meter menn

### Par for par

De ti beste på distansen og deltakere som har prestert på høyt nivå de siste tre sesongene er tatt med.

### Resultat

## 1000 meter kvinner

### Par for par

### Resultat

## 1000 meter menn

### Par for par

### Resultat

## Kilder
Usbekistans kvinnelandslag i fotball

**Usbekistans kvinnelandslag i fotball** representerer Usbekistan i internasjonal fotball. Av de medlemmene av AFC var Usbekistan det første tidligere medlemmet av Sovjetunionen som stiller med eget kvinnelandslag. Lenge var de et av to medlemmer av den sentralasiatiske fotballføderasjonen med eget kvinnelag, der det andre, Iran, hadde dobbelt medlemskap, og derfor deltok i Vestasiamesterskapet i stedet. Som tredje medlem i den sentralasiatiske fotballføderasjonen på kvinnesiden og andre tidligere sovjetstaten kom Kirgisistan flere år senere.

Usbekistan deltok første gang i Asiamesterskapet i 1995. De havnet i en svært vanskelig gruppe med Japan, Sør-Korea og India. Usbekistan slo India, men tapte de to andre kampene, og røk dermed ut. Det samme skjedde i mesterskapet i 1997, da Usbekistan slo Filippinene, men tapte for Kina og Nord-Korea. i 1999-mesterskapet viste Usbekistan at de tilhørte toppen blant landene bak de beste (Kina, Japan, Nord-Korea, Sør-Korea og Taiwan, da de tapte for Japan, men slo Filippinene, Thailand og Nepal. Det holdt til andreplass, men det ga ikke kvalifisering. I mesterskapet i 2001 tapte Usbekistan stygt for Kina, men vant de resterende kampene, og kom nok en gang på andreplass. Beste toer kom videre til semifinalen, men Japans overlegne målforskjell i sin gruppe gjorde at Usbekistan heller ikke denne gangen kom videre.

I mesterskapet i 2003 raknet det imidlertid for Usbekistan, da de tapte samtlige kamper i gruppespillet, også mot India. I kvalifiseringen til mesterskapet i 2006 kom Usbekistan til siste hinder, der de tapte for Burma. I kvalifiseringen til OL, kom også Usbekistan sist. Usbekistan stilte ikke til kvalifiseringen til Asiamesterskapet i 2008. Imidlertid var de tilbake til kvalifiseringen til Asiamesterskapet i 2010, der de gjorde en god figur. Etter å ha kommet på andreplass på målforskjell bak Jordan i første runde, gikk laget videre til andre runde. Der ble det stopp etter at Thailand slo dem klart. Usbekistan slo imidlertid Iran, og kom på andreplass. Imidlertid er Usbekistan per 2010 et stykke unna formen på 1990-tallet, og tilhører nå heller nedre del av det asiatiske kvinnefotballhierarkiet.
Marion Jones Farquhar

**Marion Jones Farquhar** (født 2. november 1879 i Nevada i USA, død 14. mars 1965) var en amerikansk tennisspiller som deltok i de olympiske leker 1900 i Paris

Jones kom på tredjeplass i tennis, både i singleturneringen for damer og i mixeddouble, under Sommer-OL 1900 i Paris. I mixeddouble sammen med Lawrence Doherty fra Storbritannia.

Hun vant singleturneringen for damer i amerikanske mesterskapet to ganger, i 1899 og 1902

## OL-medaljer
* 1900  Paris -  Bronse i tennis, single damer
* 1900  Paris -  Bronse i tennis, mixeddouble (sammen med Lawrence Doherty)

## Grand Slam-titler
*  **[[US Open (tennis)|Amerikanske mesterskapet]]:**
** Single damer – 1899  (hun beseiret Maud Banks med 6-1 6-1 7-5 i finalen)
** Mixeddouble – 1901  (sammen med Ray Little)
** Single damer – 1902 (hun beseiret Elisabeth Moore med 6-1 1-0 oppgj.)
** Double damer – 1902 (sammen med Juliette Atkinson)

## Referanser


## Eksterne lenker
* 
* 
*
Edward William Exshaw

**Edward William Exshaw** (født 15. februar 1866, død 16. mars 1927) var en britisk seiler som deltok i de olympiske leker 1900 i Paris.

Han ble olympisk mester to ganger med den fransk/britiske båten «Ollé». Den vant både første og andre finalen i klassen 2-3 tonn.

## OL-medaljer
* 1900  Paris -  **Gull** i seiling, klasse 2-3 tonn 1. finale  - «Ollé» 
* 1900  Paris -  **Gull** i  seiling, klasse 2-3 tonn 2. finale  - «Ollé»

## Referanser


## Eksterne lenker
*
Arne Værum

**Arne Meldal Værum** (født 10. desember 1919, død 26. april 1942) var agent i det norske Kompani Linge, underlagt *[[Special Operations Executive]]* (SOE). 

Værum ble født på Hinna i Stavanger og var elev ved Kongsgård skole i Stavanger. Han flyktet til England 11. oktober 1941 med skøyta MK «Sjøleik», sammen med 17 andre menn og en kvinne. 8. november 1941 ble han vervet som agent til SOE. Etter omfattende trening i Skottland ble Værum (kodenavn PENGUIN) sammen med en annen Kompani Linge-agent, Emil Gustav Hvaal (kodenavn ANCHOR), satt i land ved Telavåg 17. april 1942. 

26. april ble de avslørt, og det kom til skuddveksling mellom de norske Linge-karene og Gestapo. Værum ble drept av skadene han ble påført, og senket i havet utfor Marsteinen. 

En minnestein med hans navn er reist ved Frue kirke i Stavanger, (tidligere Hetland kommune).
## Referanser
Andy Dalby

**Andrew Kenneth «Andy» Dalby** (født 8. desember 1948 i Gainsborough i Lincolnshire) er en engelsk rockegitarist som hovedsakelig var aktiv på 1970-tallet og tidlig på 1980-tallet. Dalby var et ledende medlem av Kingdom Come, som han spilte inn tre album med fra 1971 til 1973 ved siden av Arthur Brown selv. 

Etter Kingdom Come spilte han på soloutgivelsene til Arthur Brown kalt *[[Dance With Arthur Brown]]* (1974) og *[[Chisholm In My Bosom]]* (1978). Han var også studiomusiker på Kiki Dees utgivelse med samme navn i 1974. Mellom 1979 til 1980 var han medlem av Vapour Trails, som spilte inn og ga ut utgivelsene *Vapour Trails* (1979) og *V T S* (1980. Fra 1980 til 1981 var han med på å spille inn på Jack Greens utgivelser *Humanesque* (1980) og *Reverse Logic* (1981). Fra 1982 til 1983 deltok han som bakgrunnsgitarist i turneen til Camel, som siden resulterte i utgivelsen *[[On The Road 1982]]* (1994). Andy Dalby ga i 2015 ut solo-albumet *It's About Time* (AKD Records), et album påbegynt på 80-tallet og hvor Dalby spiller samtlige instrumenter. Forøvrig har ikke Dalby vært aktiv innenfor musikkbransjen, og det må antas at han har trukket seg tilbake til det private liv.

## Diskografi
* 1972: *[[Galactic Zoo Dossier]]* – Kingdom Come (Gitar, vokaler)
* 1972: *[[The Journey]]* – Kingdom Come (Gitar)
* 1973: *[[Kingdom Come (album)]]* – Kingdom Come (Gitar, vokaler)
* 1974: *[[Dance With Arthur Brown]]* – Arthur Brown (Gitar)
* 1974: *[[Kiki Dee (album)]]* – Kiki Dee (Gitar)
* 1978: *[[Chisholm In My Bosom]]* – Arthur Brown (Gitar)
* 1979: *[[Vapour Trails (album)]]* – Vapour Trails (Gitar, perkusjon, rytmegitar, lydtekniker)
* 1980: *[[V T S]]* – Vapour Trails (Gitar)
* 1980: *[[Humanesque]]* – Jack Green (Gitar)
* 1981: *[[Reverse Logic]]* – Jack Green (Gitar)
* 1994: *[[On The Road 1982]]* – Camel (Bakgrunnsgitar)
*2015: *[https://store.cdbaby.com/cd/andydalby It's About Time] * (All instruments)

## Eksterne lenker
* Allmusic.com – Andy Dalbys diskografi
* Groove.no – Andy Dalby, bandbiografi
Norsk Bergforening

**Norsk Bergforening**, forkortet **NBF**, er en selvstendig, upolitisk landsomfattende medlemsorganisasjon, hvor medlemmene utgjøres av enkeltpersoner som har en tilknytning eller interesse forbergindustrien i Norge. Bergindustrien omfatter bedriftene og tilknyttede leverandører, samt utdanningsinstitusjoner og forvaltning.

## Formål
Foreningen har som formål å:
* skape faglige og sosiale nettverk for medlemmene
* arbeide for et positivt omdømme for bergindustrien i Norge 

## Historie
### Opprinnelse
Norsk Bergforening ble stiftet i år 2000. Foreningen er dannet ved sammenslåing av de to organisasjonene *Norske Bergingeniørers Forening* og *Norsk Bergindustri Forening*. Begge disse foreningene ble stiftet i år 1900.

### Ledere
* 2016 –          Thomas B. Addison
*2012 – 2015 Helge Rushfeldt 
* 2008 – 2012 Roar Sandøy 
* 2006 – 2008 Kari Moen 
* 2000 – 2006 Øystein Rushfeldt 

## Utmerkelser
### Bergmannstaven
Bergmannstaven er Norsk Bergforenings høyeste utmerkelse. Kriteriet for å få utmerkelsen, er en samlet ekstraordinær aktivitet over tid til allmenn fremme for bergindustrien i Norge. Aktiviteten må gå utover det som kan forventes fra stilling eller posisjon som vedkommende innehar. Opprinnelig var bergmannstaven eller øksen brukt av berghuggere på 1600 tallet i Tyskland og senere i Norge på Kongsberg og Røros. Siden gikk de over til å bli brukt til bergmannens yrkesmessige verdighetstegn laget i tre. Bergmannstaven deles kun ut når styret finner verdige kandidater. 

Disse har hittil fått Bergmannstaven: 
*2019 Arnstein Amundsen
*2017 Roar Sandøy
*2016 Anders Molbech Heltzen
*2015 Ulrik Søvegjarto
*2013 Knut Lyng Sandvik
*2012 Kjell Apeland
*2011 Arne L. Haugen
*2010 Per Zakken Brekke
*2009 Tom Myran
*2008 Peer-Richard Neeb
*2007 Halfdan Carstens
*2006 Elisabeth Gammelsæter
*2005 Tone Sinding Steinsvik
*2003 Robert Hermansen
*2002 Øystein Rushfeldt
*2001 Arne Bjørlykke
*2000 Anders Ulseth
*2000 Terje Malvik
*1999 Niels Christian Hald
*1997 Ola Øverlie 
*1995 Sturla Steinsvik
*1995 Per Dugstad
*1994 Ole Nordsteien
*1994 Stein Krogh
*1993 Frank Vokes
*1993 Marcus Digre 
*1992 Olav Markussen
*1992 Jens Christian Kiil

## Mineralproduksjon
Norsk Bergforening utgir tidsskriftet Mineralproduksjon.

## Homans Fond
Homans Fond er opprettet ved en testamentarisk gave fra Bergingeniør Chr. H. Homan, død 8.6.1933. Fondets renter skal benyttes etter testators bestemmelse til ekskursjoner og festlige sammenkomster i Norsk Bergforening.

## Se også
*Norske Bergingeniørers Forening 
*Norsk Bergindustri Forening 

## Eksterne lenker
* Norsk Bergforening
LokalPosten

**lokalPosten** er et norsk postselskap som driver bypost i Kongsberg.

lokalPosten har, som ett av tre selskaper, konsesjon fra Samferdselsdepartementet til å samle inn og levere lukkede brev- og postsendinger under 50 gram i Norge, kalt Postens enerettsområde, i medhold av postloven §&nbsp;6. De andre konsesjonshaverne er Posten Norge og Departementenes sikkerhets- og serviceorganisasjon.

lokalPosten har også gitt ut frimerker.

## Eksterne lenker
* lokalPosten
Walter Buckmaster

**Walter Selby Buckmaster** (født 16. oktober 1872, død 30. oktober 1942) var en britisk polospiller som deltok i de olympiske leker 1900 i Paris og 1908 i London.

Buckmaster kom på andreplass i poloturneringen under OL 1900 i Paris. Han var med på laget *BLO Polo Club Rugby* som etter å ha vunnet semifinalen mot Mexico med 8-0 tapte finalen med 1-3 til *Foxhunters Hurlingham*. Laget besto av spillere fra både Storbritannia og USA. Åtte år senere, under Sommer-OL 1908 i London, vant han sin andre olympiske sølvmedalje i polo.

## OL-medaljer
* 1900  Paris -  Sølv i polo 
* 1908  London -  Sølv i polo

## Referanser


## Eksterne lenker
*
Mosselhalvøya

**Mosselhalvøya** er en halvøy nord på Ny-Friesland, mellom Sorgfjorden og Mosselbukta. Nordspissen av Mosselhalvøya er det nordligste punktet på Spitsbergen.

## Eksterne lenker
*
Colombias kvinnelandslag i fotball

**Colombias kvinnelandslag i fotball** representerer Colombia i internasjonal fotball. Ettersom Colombia ikke har lykkes å kvalifisere seg til VM eller De panamerikanske leker, er deres innsats som oftest begrenset til deltakelse i Sudamericano Femenino. Ettersom dette bare arrangeres hvert fjerde år, hender det ofte at Colombia forsvinner fra FIFA-rankingen. Per desember 2008 er Colombia ikke med på rankingen, men poengsummen ville ha gitt dem en 41.-plass, og en fjerdeplass i CONMEBOL bak Brasil, Argentina og Peru (sistnevnte er også utenfor FIFA-rankingen per desember 2008).

Colombia har bare deltatt i de tre siste mesterskapene. i Sudamericano Femenino 1998 kom Colombia på tredjeplass i sin gruppe, bak Brasil og Peru. I det neste mesterskapet kom Colombia videre til sluttspillgruppen på fire lag, og denne gangen slo Colombia Peru, og kom dermed på tredjeplass.  Sudamericano Femenino 2006 kom imidlertid Colombia på en skuffende fjerdeplass i sin gruppe, bak Argentina, Ecuador og Uruguay. 

## Eksterne lenker
* Colombias Fotballforbunds hjemmeside (spansk)
MK «Sjøleik»

**MK «Sjøleik»** LESW, er en motorskøyte bygget ved Farsund Slip & Mek. Verksted, Brødrene Tjørve i 1938, som båt nummer 139, Linjetegning Nr 6 av Julius Tjørve. Båten er 45&nbsp;ft lang, 16&nbsp;ft bred, har utfallende stevn og krysserhekk. I motsetning til de andre 16 båter av samme linjetegning fikk Sjøleik hud av eik på furuspant; vanlig var furu på eik. Den hadde en 30 HK Union motor som sannsynligvis kom fra en tidligere båt, var galeas-rigget og hadde en brutto/netto-tonnage 24,68/7,63.

Sjøleik ble bygget som fiskefartøy og overlevert 10. august 1938 til Nicolai Leidland. Skøyta fikk fiskerinummer R-5-E, og senere, da han flyttet til Tananger, R-5-SO. Skøyta ble brukt til fiske utenfor Tananger i Sola kommune, blant annet til snurrevadfiske.

Den 11. oktober 1941 forlot «Sjøleik» landet med 18 menn, blant dem Arne Værum, og en kvinne om bord og ankom Aberdeen to døgn senere. De fleste av dem fikk utdanning, og var i aktiv tjeneste for Norges frigjøring. Skøyta ble brukt av eier Leidland til fiske på den skotske østkyst. Den 2. juni 1945 førte Leidland «Sjøleik» tilbake til Norge på oppdrag av den norske stat, lastet med 450 kasser Sunlight såpe og flere motstandsfolk.  I 1951 fikk Sjøleik en større motor, en UNION 50 HK.

I 1953 ble båten solgt til Myklebust i Egersund. På Eigerøy Slipp ble det utført en del utbedringer, Styrehuset ble skiftet, og riggen forsvant. Båten fikk navnet «Blåveis», fiskerinummer R-54-ES, den fikk installert et radiotelefoniapparat, og tildelt kallesignal LESW. Hans og Torbjørn Myklebust brukte båten stort sett til reketråling.

I tiden 1974–1978 benyttet Torger Torgersen og Per Hovland, Egersund, skøyta til frakt av fiskeavfall til fiskemel- og fiskeoljefabrikker.
Deretter ble Blåveis avregistrert som fiskefartøy. I 1978 overtok Rune Bo Larsson, Oslo, båten og brukte den hovedsakelig som fritidsfartøy. I 1982 skiftet han ut motoren til en SCANIA DS11. I 1986 ble Blåveis brukt som smugglerbåt i den norsk-italienske filmen *[[Makaroni Blues]]*, med Eddy Constantine som skipper. I tiden 1988–1994 var båten i Rekefjord, da eid av Tor Tønnessen før den ble solgt til Willy Gautvik i 1994 som seilte den fra Arendal og langs norskekysten til Murmansk, gjennom Kvitsjøkanalen, Onega- og Ladogasjøen til St. Petersburg og Østersjøen, som «første båt gjennom Russland» med utenlandsk flagg. Etter hjemkomsten overtok Stein-Jarle Svardal i Bærum.

I oktober 2000 kjøpte nåværende eier, Karl Pudik, båten. Den fikk tilbake sitt opprinnelige navn «Sjøleik», og en omfattende ombygnings- og restaureringsarbeid ble satt igang. Den 18. august 2008 ble «Sjøleik» satt på Riksantikvarens liste over Vernete skip. Foreningen «Sjøleiks Venner» står for vedlikehold og drift av båten.

## Referanser
Renault 25

**Renault 25** er en bilmodell i det såkalte E-segmentet, også kalt øvre mellomklasse, som ble produsert av den franske bilprodusenten Renault mellom 1984 og 1991. Modellen var Renaults mest luksuriøse modell til da, og havnet på andreplass i Årets Bil i Europa-kåringen i 1985, og til tross for problemer med elektronikken i begynnelsen var bilen lenge en suksess i hjemlandet Frankrike. I resten av Europa klarte den dog ikke å konkurrere med de tyske merkenes dominans.

Modellen ble introdusert sent i 1983 som en 1984-modell, og var et stort skritt frem sammenliknet med forgjengerne Renault 20/30 som den erstattet. Bilens femdørs liftback-karosseri var tegnet av designerne Gaston Juchet og Robert Opron, kjent fra Citroën SM, og det utradisjonelle designet var ment å gi bilen et utseende som minnet om en tradisjonell sedan, for på den måte å tilfredsstille smaken etter tradisjonelle sedaner utenfor Frankrike.

Renault 25 var en av de første bilmodellene som allerede fra starten var designet med tanke på aerodynamisk effektivitet, og dens Cd-verdi var 0,31. TS-modellen holdt i en periode den uoffisielle rekorden for verdens mest aerodynamiske masseproduserte bilmodell, med en Cd-verdi på 0,28, og ved lanseringen var 25 langt foran konkurrentene når det gjaldt drivstofføkonomi.

Alle Renault 25-modellene var forhjulsdrevne, med fire- eller sekssylindrede motorer montert på langs foran fremakselen. Modellens ytelser var bedre enn gjennomsnittet i klassen. Modellen fikk gode kritikker for kjøreegenskaper og komfort, girkassen fikk svært mye skryt, og til tross for at det futuristiske interiøret (designet av den italienske designeren Marcello Gandini, blant annet kjent fra Lamborghini) var kontroversielt fikk 25 gode tilbakemeldinger for sin støyfrie og romslige kupé.

## Relaterte modeller
### Eagle Premier / Dodge Monaco
På det amerikanske markedet var modellen Renault Premier delvis basert på Renault 25. Modellen benyttet dører og mekaniske komponenter fra Renault 25, mens chassis og understell var hentet fra Renault 21. Interiøret var designet av AMC, mens resten av bilen var tegnet av italienske Giorgetto Giugiaro. Da AMC ble solgt til Chrysler fikk Renault Premier navnet Eagle Premier, og fra 1990 til 1992 solgte Chrysler også en bilmodell under navnet Dodge Monaco.

### Renault 25 Limousine
En utgave med ekstra lang akselavstand, kalt Renault 25 Limousine, ble også markedsført. Denne var 22,7 centimeter lenger enn de øvrige modellene, og var tilgjengelig i to varianter. Grunnmodellen var utstyrt med den samme seteraden som de øvrige modellene, mens «Executive»-modellen var utstyrt med to individuelle seter med elektrisk justering. 

## Eksterne lenker
*
Mette Davidsen

**Mette Davidsen** (født 26. juni 1976 i Bergen) er en norsk håndballspiller.

Klubber hun har spilt for:

*  Tertnes
*  Hypo Niederösterreich 
*  Åsane 

Hennes høydepunkt som klubbspiller er nok sølv i EHF-cupen i 2000.

## Landslagskarriere
Davidsen har 148 landskamper for Norge og har scoret 257 landslagsmål.

Hun har følgende meritter fra internasjonale mesterskap:

* Bronse, VM 1993
* 4.-plass, VM 1995
* Sølv, EM 1996
* 4.-plass OL 1996
* Sølv, VM 1997
* Gull, EM 1998
* Gull, VM 1999

## Utmerkelser
* Årets idrettsnavn i Hordaland og Sogn og Fjordane, 1998
* Bergens kommunes idrettspris, 1999

## Eksterne lenker
*
Verdens religionsdag

**Verdens religionsdag** markeres den tredje søndagen i januar hvert år. Dagen ble innstiftet 1949 av det amerikanske bahai-samfunnets nasjonale åndelige råd.

På denne dagen anordner lokale bahai-samfunn og -grupper over hele verden paneldebatter, det leses hellige skrifter fra de ulike verdensreligionene og det fremsies bønner fra blant annet buddhismen, hinduismen, islam, jødedommen, konfusianismen, kristendommen, taoismen og bahai.

Temaet for verdens religionsdag er at alle religioner har felles grunnlag, at religion må føre til enighet mennesker i mellom og at religion må stemme overens med vitenskap, forskning og fornuft.

## Referanser


## Kilder
* 

## Eksterne lenker
*  What Is World Religion Day?, Baha’i Blog
Resultater 2. dag sprint-VM på skøyter 2009

**Sprint-VM på skøyter 2009**, det 38. offisielle sprint-VM på skøyter, ble avholdt i overbygde Krylatskoje i Moskva. 18. januar 2009 var mesterskapets **2. dag**.

## 500 meter kvinner

### Par for par

### Resultat

## 500 meter menn

### Par for par

### Resultat

## 1000 meter kvinner

### Par for par

### Resultat

## 1000 meter menn

### Par for par

### Resultat

## Kilder
Gaoyou

**Gaoyou** (kinesisk: 高邮; pinyin: *Gāoyóu*) er et byfylke i byprefekturet Yangzhou i provinsen Jiangsu i Folkerepublikken Kina. 

Befolkningen var på  innbyggere i 1999.

## Kulturminner
Yucheng-posten (*Yuchengyi*, 盂城驿) fra Mingdynastiet (nå et postmuseum), Longqiuzhuang-funnstedet (*Longqiuzhuang yizhi*, 龙虬庄遗址) og pantehandelen i Gaoyou (*Gaoyou dangpu*, 高邮当铺) fra Qing-dynastiet står på Folkerepublikken Kinas liste over kulturminner.

## Administrative enheter
### Storkommuner

### Kommune
*Lingtang hui etniske kommune (菱塘回族乡)

## Referanser


## Eksterne lenker
* Lokalregjeringens sider  
* The Yucheng Post
* Harnsbergers´ story of Gaoyou
* Yuchengyi
Jurong

**Jurong** (kinesisk: 句容; pinyin: *Jùróng*) er et byfylke i byprefekturet Zhenjiang i provinsen Jiangsu i Folkerepublikken Kina. 

Befolkningen var på  innbyggere i 1999.

## Samferdsel
Kinas riksvei 104 løper gjennom byfylket. Den begynner i Beijing, løper sørover via Dezhou og så til Jinan, Xuzhou, Nanjing, Hangzhou, Wenzhou og ender opp i Fuzhou.

## Referanser


## Eksterne lenker
* Lokalregjeringens sider
Andeskjell

* *[[Lepas anatifera]]*
* *[[Lepas australis]]*
* *[[Lepas fascicularis]]*
* *[[Lepas hillii]]*
* *[[Lepas pacifica]]*
* *[[Lepas pectinata]]*
* svartstilket andeskjell

**Andeskjell** (*Lepas*) er en gruppe krepsdyr som lever i havet og stort sett finnes i tidevannssonen, men også er vanlig å finne skipskjøler og drivgods med mer. Andeskjell fester seg også på hvaler. Arten lever av plankton, som filtreres fra vannet. I Norge er svartstilket andeskjell og *[[Lepas pectinata]]* de to vanligste artene.
 
## Eksterne lenker
* 
* Artstre - Andeskjell (''Lepas'') - miljolare.no
* Havforskningsinstituttet om andeskjell
Titania (bedrift)

**Titania A/S** er et bergverk som vesentlig er basert på et dagbrudd på Tellnes i Sokndal ved Jøssingfjord i Rogaland. Dette er verdens største ilmenittforekomst med reserver på 400 millioner tonn. Titania står for ti prosent av verdens ilmenittproduksjon.

*Aktieselskabet Titania* ble registrert i Kristiania handelsregister den 29. april 1902. Professor Peder Farup fikk patent i Norge på framstilling av et titanholdig fargestoff i 1909, og sammen med dr. Gustav Jebsen utviklet han de påfølgende årene metoder for industriell produksjon av titandioksid til pigment (titanhvitt). I 1916 ble aksjemajoriteten overtatt av Titan Co. A/S fra Fredrikstad, som ville sikre råstoffer for egen produksjon av titanhvitt.

Oppredningsverket på Sandbekk stod ferdig i 1918-1919.  I juni 1927 ble konsesjonen gitt amerikanske National Lead Co. for 99 år, de overtok eierskapet av Titan A/S. Modernisering av driften i 1935 økte produksjonskapasiteten til ca. 100&nbsp;000 tonn ilmenittkonsentrat. Fra 1937 ble dette skipet fra Jøssingfjord, mens magnetittkonsentrat fremdeles skipes fra Rekefjord. Tellnesanlegget startet 14. oktober 1960. Utvidelser av produksjonskapasiteten til 500&nbsp;000 tonn ilmenittkonsentrat i 1969, 650&nbsp;000 tonn i 1970 og en million tonn i 1973. Etter nye miljøkrav startet deponering av avgangsmassen på Dyngadjupet i 1977 og tyngdekraftseparasjonsanlegg startet i 1982. Deponidammen var truet av mye regn i 2021.

Ilmenittsmelteverket i Tyssedal ble satt i drift i 1986.

## Referanser
Robert Fournier-Sarlovèze

**Mortimer Henri-Robert Fournier Sarlovèze** (født 14. januar 1869 i Paris, død 13. juli 1937 i Compiègne) var en fransk polospiller som deltok i de olympiske leker 1900 i Paris.

Fournier-Sarlovèze vant en olympisk bronsemedalje i polo under OL 1900 i Paris. Han var med på laget *Bagatelle Polo Club de Paris* som tapte semifinalen med 4-6 til *Foxhunters Hurlingham* som siden vant finalen og ble olympiske mestere. *Bagatelle Polo Club de Paris*, som hadde spillere på laget fra både Frankrike og Storbritannia, spilte kun en kamp.

## OL-medaljer
* 1900  Paris -  Bronse i polo

## Referanser


## Eksterne lenker
*
Andeskjellfamilien

* *[[Alepas]]*
* andeskjell
* *[[Conchoderma]]*
* *[[Dosima]]*
* *[[Hyalolepas]]*
* *[[Pristinolepas]]*

**Andeskjellfamilien** er en gruppe krepsdyr. Tross navnet er de altså ikke beslektet med skjell. De er derimot beslektet med rur og den parasittske *[[Sacculina carcini]]*.

## Eksterne lenker
*
Elveblest

**Elveblest** (*urticaria*) er en allergisk hudreaksjon som gir et karakteristisk uregelmessigformet, blekrødt, vablete utslett. Utslettet kan dukke opp på svært kort tid og kan vare i få timer og forekommer sjelden over lang tid. Elveblest trenger ikke å være utslett, men det kan også være små røde flekker. Elveblest viser seg vanligvis på lårene. Det gir oftest kløe. I noen tilfeller av elveblest, kan også angioødem forekomme, en dypere hudreaksjon som gir diffuse hevelser, spesielt i øyelokk, lepper og tunge.

## Årsaker
* Psykisk stress 
* Fysiske forhold som kulde, varme, vann, sol, svette, vibrasjon og trykk mot huden.
* Matvarer: Egg, skalldyr, nøtter, frukt og tilsetningsstoffer.
* Ting man puster inn: Pollen, dyrehår og husstøv.
* Medisiner: blant annet acetylsalisylsyre, betennelsesdempende medisiner, antibiotika og morfin.
* Sykdommer, blant annet infeksjoner, høyt stoffskifte og diabetes.
* Insektstikk
* Bivirkning fra ulike medikamenter

Har man stadig tilbakevendende utslett eller hevelser i mer enn 6 uker, betegner man tilstanden som kronisk. De fleste som får kronisk elveblest blir bra igjen etter 3-6 måneder, mens noen opplever utbrudd av elveblest hele livet. Utslettene kan komme hvor som helst på kroppen. Nye utslett kan oppstå og forsvinne kontinuerlig. Kløende, lyserøde eller hvite forhøyninger i huden av ulik størrelse og form. 

Når utslettet utløses frigjøres det histamin fra mastceller. Det er histaminet som gir rødheten, kløen og hevelsen. Ved bruk av allergimedisiner/antihistaminer, blokkeres de reseptorene/virkestedene der histamin fester seg og gir virkningen. 

Elveblest er en svært vanlig hud-reaksjon, som over 15 % av oss vil oppleve en eller annen gang i livet. Akutt elveblest forekommer hyppigst i barneårene. Barn fra 6-14 år med denne sykdommen, bør holdes vekk fra skole/barnehage i 2-4 dager uten at de går ut. Grunnen til at de ikke kan gå ut, er at hudcellene må unngå fuktighet og aktivitet. Det samme gjelder elveblest av allergiske årsaker. Sykdommen vil fortsatt være der i 2-3 dager etter at utslett og kløen har gått bort. Den kroniske varianten rammer flest voksne, mens eldre sjelden opplever denne hudlidelsen. Kvinner får elveblest tre ganger så hyppig som menn.

## Behandling
Behandling av elveblest går for det meste ut på å finne utløsende årsak, og fjerne denne, hvis mulig. Ellers prøver man å lindre symptomene og utelukke annen sykdom som kan forårsake elveblest.

Lege kan forskrive kløestillende antihistaminer som kan brukes for å redusere plagene. Ved kraftige utbrudd kan legen også foreskrive kortison, men effekten er usikker. Behandling med UV-stråling kan forsøkes ved kronisk elveblest, men også her er effekten varierende. Både utslettet og kløen kan dempes med antihistamin-tabletter (allergitabletter), for eksempel Zyrtec, Clarityn, Versal eller Kestine.

Kraftige akuttilfeller kan behandles med kombinasjonen av kortisontabletter og allergitabletter (2+2 x 2) i to dager. Kløen dempes med flytende xylocain som er lett å få utover større områder. Mindre områder med salve/krem som elocon, eurax o.l.

## Referanser
Charlotte/Douglas internasjonale lufthavn

**Charlotte Douglas internasjonale lufthavn**  er en kommersiell internasjonal lufthavn i Charlotte i Nord-Carolina. Flyplassen ble anlagt i 1935 som Charlotte Municipal Airport, i 1954 ble lufthavnet døpt om til Douglas Municipal Airport, oppkalt etter Charlottes tidligere borgermester Ben Elbert Douglas sr.. Lufthavnen fikk sitt nåværende navn i 1982. Den er US Airways' største knutepunkt, med flyvninger til 135 innenriks og internasjonale destinasjoner (2008). 
I 2007 var flyplassen den 16. mest brukte lufthavnen i USA og den 30. i verden etter passasjertrafikk-volum.

## Toppdestinasjoner

## Referanser


## Eksterne lenker
* 
* NCDOT Airport Information: 

* Guide to WiFi access at Charlotte/Douglas International Airport
John Henry Lake

**John Henry Lake** (født 1878, død ukjent) var en amerikansk syklist som deltok i de olympiske leker 1900 i Paris.
  
Lake kom på tredjeplass på 2000 meter sprint sykling under 1900 i Paris bak Georges Taillandier og Fernand Sanz fra Frankrike. Lake deltok også på distansen 25 kilometer men han fullførte ikke.

## OL-medaljer
* OL 1900  Paris -  Bronse i sykling, sprint 2000 meter

## Eksterne lenker
*
North Carolina Department of Transportation

**North Carolina Department of Transportation** (NCDOT) er ansvarlig for bygging, vedlikehold og drift av veier, broer og andre transportmetoder, inkludert ferger i den amerikanske delstaten Nord-Carolina.
## Eksterne lenker
*
Lancia Y10

**Lancia Y10** er en bilmodell i bybilklassen fra den italienske bilprodusenten Lancia som ble produsert mellom 1985 og 1996. Den ble solgt som Autobianchi i Italia, og som Lancia i de fleste andre markeder. Den er basert på første generasjon Fiat Panda, men omkring 10 centimeter kortere og har mykere fjæring.
Flavio Gioja

**Flavio Gioja** eller **Gioia**  var en formentlig sjøfarer og oppfinner (av kompasset) fra Italia tidlig på 1300-tallet. Senere forskning tyder på at en slik person ikke har eksistert, feilaktig «født» i kraft av en kommaplassering. «Informasjonen» om ham stammer fra 1511, med en nedtegnelse på latin som lyder *«Amalphi in Campania veteri magnetis usus inventus, a Flavio traditur».* 

Han ble ansett å ha blitt født i republikken Amalfi, og skulle ha virket som los. Han ble gitt æren for oppfinnelse av kompasset. Selv om han ikke har eksistert, er det imidlertid nokså sikkert at kompasset var i bruk av sjøfarere blant annet fra Amalfi ca år 1300, og kan meget vel ha blitt videre utviklet av dem.

## Fotnoter


## Eksterne lenker
* Si trattò soltanto di un errore dovuto ad una virgola (Det var bare en feiltakelse på grunn av et komma) (hos sapere.it, lagret i archive.org)
Julia Bache-Wiig

**Julia Bache-Wiig** (født 1984) er en norsk skuespiller.

Bache-Wiig er fra Eivindvik i Gulen og har gått på skuespillerlinja ved Nordisk institutt for scene og studio.

Julia Bache-Wiig har blant annet spilt rollen som 17 år gamle Frida i TV-dramaserien *[[Størst av alt]]* på NRK. I filmen *[[Max Manus (film)|Max Manus]]* spilte hun sykesøsteren Liv som behandlet Max Manus (spilt av Aksel Hennie) på sykehuset, og som senere hjalp ham å rømme. Hun spilte i 2011 i en forestilling om Knutby-saken på Hålogaland Teater i Tromsø.

## Opptredener
; Film
* 2006 – *[[Hjerteklipp]]* – Eva (kortfilm)
* 2008 – *[[Max Manus (film)|Max Manus]]* – Liv, sykepleier
* 2010 – *[[En ganske snill mann]]* – Silje 
* 2011 – *[[Få meg på for faen]]* – Maria
* 2012 – *[[To liv (2012)|To liv]]* – Anne Myrdal
* 2015 – *[[Kongens nei (film)|Kongens nei]]* – Borghild
* 2017 – *[[Den 12. mann (film)|Den 12 mann]]* – Hanna Grønnvoll

; TV
* 2007 – *[[Størst av alt]]* – Frida Røst Halvorsen 
* 2015 – *[[Frikjent]]* – Åse Johansen
* 2015–2018 – *[[The Last Kingdom]]* – Thyra
* 2018–2019 – *[[Heimebane]]* – Marianne Ellingsen

; Scene
* 2011 – *Knutby* – Sara Svensson – Hålogaland Teater
* 2011 – *[[En folkefiende]]* – Petra – Hålogaland Teater
* 2011–2012 – *Gutten og Gullfuglen* – Gutten – Hålogaland Teater
* 2012 – *Glassmenasjeriet* – Laura – Hålogaland Teater
* 2013 – *[[Byggmester Solness]]* – Hilde Wangel – Teater Ibsen
* 2013 – *Dyveke* – Dyveke – Den Nationale Scene
* 2014 – *Båtar på vatnet* – Anna som vaksen – Radioteatret
* 2014 – *[[Kong Lear]]* – Regan – Den Nationale Scene 
* 2014–2015 – *Vaffelhjarte* – Mamma til Lena – Den Nationale Scene
* 2015 – *Forbrent* – Jeanine – Den Nationale Scene
2015- presente "Thyra" en The Last Kingdom

## Referanser


## Eksterne lenker
* 
* 
* Julia Bache-Wiigs profil hos Sceneweb
* «Ikkje heilt som Julia» – Omtale i avisa Nordhordland
Federal Aviation Administration

**Federal Aviation Administration** (**FAA**) er det amerikanske luftfartstilsynet som hører inn under United States Department of Transportation. Det regulerer og overvåker alle aspekter av sivil luftfart i USA. Loven Federal Aviation Act of 1958 opprettet etaten under navnet Federal Aviation Agency. Det nåværende navnet ble tatt i bruk i 1967 da det kom inn under United States Department of Transportation.

## Eksterne lenker
*
Trygve Thorsen (kunstner)

**Anders Trygve Wittenstrøm Stålhandske Thorsen** (1892–1965) var en norsk billedhugger.  
 
Faren, Theodor Thorsen, var seilskuteskipper fra Barbu utenfor Arendal, mens moren Christina, var født i Sverige. Familien flyttet til Narvik i 1902, der faren etablerte eget firma som agent innen shipping. 

I 1907 begynte han i fotograflære i Narvik, året etter ble han elev ved Den kongelige Tegneskole i Kristiania. I 1910 og 1911 var han elev ved Kunstakademiet, deretter fulgte studier i Tyskland og Italia. Han debuterte på Høstutstillingen i 1912. Gift med kabaretskuespiller Botten (Ingeborg Bergit) Soot, og de fikk i 1920 datteren Berit Soot Thorsen. Ekteskapet ble oppløst et par år senere.
1924 giftet han seg med Borghild Mosling fra Narvik. Etter å ha blitt enkemann i 1960 flyttet Thorsen i 1963 tilbake til Arendal. Etter kort tid ble han syk og døde, 72 år gammel. Begravet på familiegravstedet ved Barbu kirkegård. 

Som billedhugger arbeidet Thorsen i en naturalistisk stil. 

## Verker
* Rallarmonumentet i Narvik. Avduket av kong Olav V 17. juli 1959. Brukes som logo i forbindelse med Vinterfestuka. 
* Byste Hulda Garborg, i Det Norske Teater. 
* Byste Ole Olsen (komponist), på Vår Frelsers gravlund.
* Byste overlege Sigurd Dahlstrøm, på Ullevål sykehus.
* Byste statsminister Gunnar Knudsen, i Stortinget.
* Byste organist, musiker og komponist Adolf Thomsen (1852-1903) i Kirkeparken i Tromsø avduket 1946.
* Byste Joseph Stockinger, utført i gips 1927 for Arendal Turnforening, støpt i bronse og avduket på Kanalplassen i Arendal 17. mai 2000; seinere flyttet til ny idrettshall i Myra.  
* Relieff Bjørnstjerne Bjørnson og Karoline Bjørnson på Aulestad. 
* Skulptur *Lekende barn*, i dag i byparken i Narvik, sto lenge utenfor Kunstnernes hus i Oslo. 
* Skulptur av jente (datteren Berit), innkjøpt av dronning Maud og plassert på slottet.
* Byste av Johan Castberg, på Stortinget

## Referanser


## Litteratur
* Øyvind Rosenvinge: Trygve Thorsen. Bildehuggeren fra Barbu. I Sånn var det 2007. 
* Arne Harald Hansen: [Trygve Thorsen.] Artikkel i Årbok for Ofoten Museum 2004.
LA Ink

***LA Ink*** er en amerikansk dokusåpe som gikk på TLC fra 2007 til 2011. Serien fulgte livet på «High Voltage Tattoo», et tatoveringsstudio i Los Angeles, California. Hver episode handlet om forskjellige kunder som forklarte om og hvorfor de valgte å få tatoveringene sine. Seriene fulgte også livet til tatoveringsartistene i studio.

Butikken var eid av tatoveringsartist Kat Von D, som tidligere var å se på ''Miami Ink'', før hun sluttet og dro tilbake til Los Angeles, der hun åpnet "High Voltage Tattoo". Tatoveringsartistene på studioet var Corey Miller, Hannah Aitchison, Kim Saigh og Kats bestevenn, Pixie Acia, som styrte butikken frem til slutten av andre sesong, før hun ble sagt opp. 

Serien var en spin-off av *[[Miami Ink]].*

I Norge ble serien sendt på Discovery Channel.

## Gjester
Følgende kjendiser i USA har dukket opp i programmet:
*Eric Balfour, skuespiller (*[[Seks fot under]], [[24 (TV-serie)|24]]*) – episode 1
*Steve-O (*[[Jackass]]*) – episode 2 og 5
*Ronald (9F) Jauculan, "reggae-artist"
*Eve, rapper – episode 3
*Jesse Metcalfe, skuespiller (*[[Frustrerte fruer]], [[John Tucker Must Die]]*) – episode 4
*Mike Vallely, profesjonell skateboarder – episode 4
*Emerson Drive, kanadisk countryband – episode 5
*Scott Ian, gitarist i *[[Anthrax]]* – episode 7
*Frank Iero, rytmegitarist i *[[My Chemical Romance]]* – episode 7
*Jesse Hughes, sanger og gitarist i *Eagles of Death Metal* – episode 9
*Matt Sorum, trommeslager i bandet Velvet Revolver
* The Game

## Referanser


## Eksterne lenker
*